泮宮杏花乃閻紫微爲教官時所殖復用前韵
作者：王十朋
朝代：宋

paragraphs: 同年紫微公，昔游帝王家。
穿楊百步間，妙不毫釐差。
桂窟擢高枝，杏園賞仙葩。
手移曲江根，不憚川塗遐。
翺翔夫子壇，栽植泮水涯。
花好實亦成，諸公欣拜嘉。
我來節中和，數樹紅交加。
不見紫微郎，如對紫微花。
滿堂爛銀袍，賦詩麗綺霞。
大勝瓜李桃，欲報無瓊華。